ddrg/super_eurlex huggingface dataset:
Neuvoston yhteinen toiminta 21 päivältä lokakuuta 2002, Euroopan unionin erityisedustajan nimittämisestä entiseen Jugoslavian tasavaltaan Makedoniaan hyväksytyn yhteisen toiminnan 2001/760/YUTP muuttamisesta



Virallinen lehti nro L 285 , 23/10/2002 s. 0012 - 0012



Neuvoston yhteinen toiminta 21 päivältä lokakuuta 2002, Euroopan unionin erityisedustajan nimittämisestä entiseen Jugoslavian tasavaltaan Makedoniaan hyväksytyn yhteisen toiminnan 2001/760/YUTP muuttamisesta (2002/832/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: (1) Neuvosto hyväksyi 29 päivänä lokakuuta 2001 yhteisen toiminnan 2001/760/YUTP(1) Alain Le Royn nimittämisestä Euroopan unionin erityisedustajaksi entiseen Jugoslavian tasavaltaan Makedoniaan tehtävänään erityisesti luoda ja ylläpitää läheisiä suhteita entisen Jugoslavian tasavallan Makedonian hallitukseen ja poliittiseen prosessiin osallistuviin osapuoliin sekä tarjota Euroopan unionin neuvoja ja välitystä poliittisessa prosessissa. (2) Neuvosto hyväksyi 25 päivänä kesäkuuta 2002 yhteisen toiminnan 2002/497/YUTP(2) entiseen Jugoslavian tasavaltaan Makedoniaan nimitetyn Euroopan unionin erityisedustajan 31 päivänä joulukuuta 2002 päättyvän toimeksiannon jatkamisesta. (3) Alain Le Royn pyydettyä, että hänen toimeksiantonsa päättyisi 31 päivänä lokakuuta 2002, neuvosto sopi 30 päivänä syyskuuta 2002 nimittävänsä Alexis Brouhnsin Euroopan unionin uudeksi erityisedustajaksi, jonka toimipaikkana on Skopje. (4) Neuvoston Euroopan unionin erityisedustajien nimittämismenettelyistä ja hallinnollisista järjestelyistä 30 päivänä maaliskuuta 2000 antamien sääntöjen mukaan jäsenvaltioiden ja komission edustustot voivat pyynnöstä tarjota omista resursseistaan aiheellista ja kohtuullista apua erityisedustajan toimistolle, ON HYVÄKSYNYT TÄMÄN YHTEISEN TOIMINNAN: 1 artikla Muutetaan yhteinen toiminta 2001/760/YUTP seuraavasti: 1) Korvataan 1 artikla seuraavasti: " 1 artikla Euroopan unionin erityisedustajaksi entiseen Jugoslavian tasavaltaan Makedoniaan nimitetään Alexis Brouhns." 2) Lisätään 3 artiklan 2 kohdan loppuun virke seuraavasti: "Kun Alain Le Royn toiminta Euroopan unionin erityisedustajana päättyy, Ranska ei enää ota vastuulleen mitään Euroopan unionin erityisedustajan toimintaan liittyviä hallinnollisia kustannuksia." 2 artikla Tämä yhteinen toiminta tulee voimaan 1 päivänä marraskuuta 2002. 3 artikla Tämä yhteinen toiminta julkaistaan virallisessa lehdessä. Tehty Luxemburgissa 21 päivänä lokakuuta 2002. Neuvoston puolesta Puheenjohtaja P. S. Møller (1) EYVL L 287, 31.10.2001, s. 1. (2) EYVL L 167, 26.6.2002, s. 13.
Neuvoston yhteinen toiminta 2003/446/YUTP, 16 päivältä kesäkuuta 2003, entiseen Jugoslavian tasavaltaan Makedoniaan nimitetyn Euroopan unionin erityisedustajan toimeksiannon muuttamisesta ja jatkamisesta



Virallinen lehti nro L 150 , 18/06/2003 s. 0071 - 0071



Neuvoston yhteinen toiminta 2003/446/YUTP, 16 päivältä kesäkuuta 2003, entiseen Jugoslavian tasavaltaan Makedoniaan nimitetyn Euroopan unionin erityisedustajan toimeksiannon muuttamisesta ja jatkamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, 18 artiklan 5 kohdan ja 23 artiklan 2 kohdan, sekä katsoo seuraavaa: (1) entiseen Jugoslavian tasavaltaan Makedoniaan nimitetyn Euroopan unionin erityisedustajan toimeksiannon muuttamisesta ja jatkamisesta 10 päivänä joulukuuta 2002 hyväksytyn neuvoston yhteisen toiminnan 2002/963/YUTP(1) voimassaolo päättyy 30 päivänä kesäkuuta 2003. (2) Mainitun yhteisen toiminnan uudelleentarkastelun perusteella erityisedustajan toimeksiantoa olisi muutettava ja jatkettava. (3) Neuvosto hyväksyi 30 päivänä maaliskuuta 2000 Euroopan unionin erityisedustajien nimeämismenettelyä ja hallinnollisia järjestelyjä koskevat säännöt, ON HYVÄKSYNYT TÄMÄN YHTEISEN TOIMINNAN: 1 artikla Jatketaan Alexis BROUHNSin toimeksiantoa Euroopan unionin erityisedustajana entisessä Jugoslavian tasavallassa Makedoniassa yhteisen toiminnan 2002/963/YUTP mukaisesti. 2 artikla Lisätään yhteisen toiminnan 2002/963/YUTP 3 artiklaan alakohta seuraavasti: "e) käydä entisen Jugoslavian tasavallan Makedonian viranomaisten kanssa EU-johtoisen sotilasoperaation edistymisestä säännöllistä vuoropuhelua, johon osallistuu EU-joukkojen komentaja ja joka sovitetaan yhteen puheenjohtajavaltion työskentelyn kanssa.". 3 artikla Tämä yhteinen toiminta tulee voimaan 1 päivänä heinäkuuta 2003. Sitä sovelletaan 31 päivään joulukuuta 2003. 4 artikla Tämä yhteinen toiminta julkaistaan Euroopan unionin virallisessa lehdessä. Tehty Luxemburgissa 16 päivänä kesäkuuta 2003. Neuvoston puolesta Puheenjohtaja G. Papandreou (1) EYVL L 334, 11.12.2002, s. 7.
Neuvoston yhteinen toiminta 2003/188/YUTP, 17 päivältä maaliskuuta 2003, Euroopan unionin poliisioperaatiosta hyväksytyn yhteisen toiminnan 2002/210/YUTP muuttamisesta



Virallinen lehti nro L 073 , 19/03/2003 s. 0009 - 0009



Neuvoston yhteinen toiminta 2003/188/YUTP, 17 päivältä maaliskuuta 2003, Euroopan unionin poliisioperaatiosta hyväksytyn yhteisen toiminnan 2002/210/YUTP muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: (1) Neuvosto hyväksyi 11 päivänä maaliskuuta 2002 yhteisen toiminnan 2002/210/YUTP Euroopan unionin poliisioperaatiosta(1), johon Euroopan unionin ulkopuoliset eurooppalaiset Naton jäsenet ja muut valtiot, jotka ovat unionin jäsenehdokasvaltioita, sekä muut Euroopan unionin ulkopuoliset ETYJ:n jäsenvaltiot voivat osallistua. (2) Operatiivisista syistä operaatioon osallistuvien kolmansien valtioiden, Naton ja SFOR-joukkojen, tarvittaessa isäntävaltion sekä korkean edustajan toimiston, Yhdistyneiden Kansakuntien ja ETYJ:n kanssa on voitava vaihtaa turvaluokiteltuja tietoja neuvoston turvallisuussääntöjä noudattaen. (3) Yhteiseen toimintaan 2002/210/YUTP osallistuvat kolmannet valtiot ovat sitoutuneet suojaamaan Euroopan unionin turvaluokiteltuja tietoja. (4) Turvallisuuskomitea antoi puoltavan teknisen lausuntonsa 4 päivänä maaliskuuta 2003. (5) Yhteistä toimintaa olisi tämän vuoksi muutettava, ON HYVÄKSYNYT TÄMÄN YHTEISEN TOIMINNAN: 1 artikla Lisätään yhteiseen toimintaan 2002/210/YUTP artikla seuraavasti: " 8 a artikla Turvaluokiteltujen tietojen ilmoittaminen 1. Korkeana edustajana toimivalla neuvoston pääsihteerillä on valtuudet luovuttaa neuvoston turvallisuussääntöjä noudattaen Natolle/SFOR-joukoille ja tähän EU:n yhteiseen toimintaan osallistuville kolmansille osapuolille CONFIDENTIEL UE -tasolle saakka turvaluokiteltuja, operaatiota varten laadittuja tietoja ja asiakirjoja. 2. Korkeana edustajana toimivalla neuvoston pääsihteerillä on lisäksi valtuudet luovuttaa tehtävän operatiivisten tarpeiden mukaisesti neuvoston turvallisuussääntöjä noudattaen korkean edustajan toimistolle, Yhdistyneille Kansakunnille ja ETYJ:lle RESTREINT UE -tasolle saakka turvaluokiteltuja, operaatiota varten laadittuja tietoja ja asiakirjoja. Tätä varten tehdään paikallisia järjestelyjä. 3. Korkeana edustajana toimivalla neuvoston pääsihteerillä on lisäksi valtuudet luovuttaa isäntävaltiolle tarkasti määriteltyyn ja välittömään operatiivisen tarpeeseen neuvoston turvallisuussääntöjä noudattaen CONFIDENTIEL UE -tasolle saakka turvaluokiteltuja, operaatiota varten laadittuja tietoja ja asiakirjoja. Muissa tapauksissa tiedot ja asiakirjat luovutetaan isäntävaltiolle isäntävaltion Euroopan unionin kanssa tekemän yhteistyön tasoon soveltuvia menettelyjä noudattaen." 2 artikla Tämä yhteinen toiminta tulee voimaan päivänä, jona se hyväksytään. 3 artikla Tämä yhteinen toiminta julkaistaan Euroopan unionin virallisessa lehdessä. Tehty Brysselissä 17 päivänä maaliskuuta 2003. Neuvoston puolesta Puheenjohtaja G. Drys (1) EYVL L 70, 13.3.2002, s. 1.
(3)

Luottamusta lisäävien toimien toteuttaminen on tärkeä tapa lisätä avoimuutta biologisten aseiden kieltosopimuksen täytäntöönpanossa, ja on sovittu EU:n toimintasuunnitelmasta, jonka tarkoituksena on parantaa jäsenvaltioiden toteuttamien luottamusta lisäävien toimien lukumäärää ja kannustaa kaikkia jäsenvaltioita toimittamaan luettelot soveltuvista asiantuntijoista ja laboratorioista Yhdistyneiden Kansakuntien pääsihteerille ja jonka tulokset voivat auttaa määrittelemään tällä alalla myöhemmin hyväksyttävien yhteisten toimintojen sisältöjä.
(2)

Yhdistyneet Kansakunnat on edelleen täysin mukana Kosovon-prosessissa turvallisuusneuvoston päätöslauselman 1244 voimassaolon päättymiseen saakka. YK on kuitenkin ilmoittanut, että se vetäytyy kansainvälisen läsnäolon johdosta Kosovon aseman määrittelemisen jälkeen. Prosessin myönteinen lopputulos on ehdottomasti Euroopan unionin edun mukaista, ja sillä on vastuu ja keinot edistää sen aikaansaamista. Euroopan unioni on ilmoittanut olevansa valmis vahvistamaan rooliaan Kosovossa, kun alueen tuleva asema on määritelty. Euroopan unionin on näin ollen otettava itselleen tärkeä tehtävä Kosovossa olosuhteiden ollessa vaikeat.
5)

Korvataan 9 artikla seuraavasti: ”9 artikla Johtamisjärjestely 1. Kriisinhallintaoperaationa EUPOL Afganistan -operaatiolla on yhtenäinen johtamisjärjestely. 2. EUPOL Afganistan -operaation poliittisesta valvonnasta ja strategisesta johdosta vastaa PTK, joka toimii neuvoston alaisuudessa. 3. Siviilioperaation komentaja on poliittisten ja turvallisuusasioiden komitean poliittisen valvonnan ja strategisen johdon alaisena ja YUTP:n korkeana edustajana toimivan pääsihteerin alaisuudessa YUTP:n siviilioperaation strategisen tason johtaja ja antaa siinä ominaisuudessa operaation johtajalle ohjeita, neuvoja ja teknistä tukea. 4. Siviilioperaation komentaja raportoi neuvostolle YUTP:n korkeana edustajana toimivan pääsihteerin välityksellä. 5. Operaation johtaja vastaa EUPOL Afganistan -operaation johtamisjärjestelystä operaatioalueella ja on suoraan vastuussa siviilioperaation komentajalle.”
4)

Korvataan 10 artikla seuraavasti: ”10 artikla Johtamisjärjestely 1. Kriisinhallintaoperaationa EUPOL COPPSilla on yhtenäinen johtamisjärjestely. 2. EUPOL COPPSin poliittisesta valvonnasta ja strategisesta johdosta vastaa PTK, joka toimii neuvoston alaisuudessa. 3. Siviilioperaation komentaja on PTK:n poliittisen valvonnan ja strategisen johdon alaisena ja korkeana edustajana toimivan pääsihteerin alaisuudessa EUPOL COPPSin strategisen tason johtaja ja antaa siinä ominaisuudessa operaation johtajalle ohjeita, neuvoja ja teknistä tukea. 4. Siviilioperaation komentaja raportoi neuvostolle korkeana edustajana toimivan pääsihteerin kautta. 5. Operaation johtaja vastaa EUPOL COPPSin johtamisjärjestelystä operaatioalueella ja on suoraan vastuussa siviilioperaation komentajalle.”
Neuvoston säädös, annettu 27 päivänä syyskuuta 1996, Euroopan yhteisöjen taloudellisten etujen suojaamista koskevaan yleissopimukseen liittyvästä pöytäkirjasta



Virallinen lehti nro C 313 , 23/10/1996 s. 0001 - 0001



NEUVOSTON SÄÄDÖS, annettu 27 päivänä syyskuuta 1996, Euroopan yhteisöjen taloudellisten etujen suojaamista koskevaan yleissopimukseen liittyvästä pöytäkirjasta (96/C 313/01) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan c alakohdan, sekä katsoo, että unionin tavoitteiden toteuttamiseksi jäsenvaltiot pitävät Euroopan yhteisöjen taloudellisiin etuihin kohdistuvan rikollisuuden torjuntaa yhteistä etua koskevana asiana, joka kuuluu sopimuksen VI osastossa määrätyn yhteistyön alaan, neuvosto on ensimmäisenä sopimustoimenpiteenä päättänyt 26 päivänä heinäkuuta 1995 tehdä yhteisöjen taloudellisten etujen suojaamista koskevan yleissopimuksen, jolla pyritään erityisesti torjumaan näihin taloudellisiin etuihin kohdistuvia petoksia, on tarpeen toisessa vaiheessa täydentää tätä yleissopimusta pöytäkirjalla, jolla pyritään erityisesti torjumaan sellaista lahjontaa, jossa niin hyvin kansallisia kuin yhteisöjen virkamiehiä on osallisina, ja joka vahingoittaa tai on omiaan haittaamaan Euroopan yhteisöjen taloudellisia etuja, PÄÄTTÄÄ, että laaditaan pöytäkirja, jonka teksti on liitteenä ja jonka Euroopan unionin jäsenvaltioiden hallitusten edustajat ovat tänään allekirjoittaneet, ja SUOSITTAA jäsenvaltioille tämän pöytäkirjan hyväksymistä niiden valtiosääntöjen asettamien vaatimusten mukaisesti. Tehty Brysselissä 27 päivänä syyskuuta 1996. Neuvoston puolesta M. LOWRY Puheenjohtaja
Neuvoston säädös, annettu 26 päivänä toukokuuta 1997, sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskevan yleissopimuksen tekemisestä Euroopan unionista tehdyn sopimuksen K.3 artiklan 2 kohdan c alakohdan nojalla



Virallinen lehti nro C 195 , 25/06/1997 s. 0001 - 0001



NEUVOSTON SÄÄDÖS, annettu 26 päivänä toukokuuta 1997, sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskevan yleissopimuksen tekemisestä Euroopan unionista tehdyn sopimuksen K.3 artiklan 2 kohdan c alakohdan nojalla (97/C 195/01) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan c alakohdan, sekä katsoo, että jäsenvaltiot pitävät oikeudellisen yhteistyön kehtittämistä yhteistä etua koskevana asiana, joka kuuluu perustamissopimuksen VI osastossa määrätyn yhteistyön alaan, ja tästä syystä on tarpeen tehdä yleissopimus, jolla pyritään torjumaan sellaista lahjontaa, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, ottaen huomioon Euroopan yhteisöjen taloudellisten etujen suojaamista koskevaan yleissopimukseen liittyvän pöytäkirjan (1) määräykset, PÄÄTTÄÄ, että tehdään yleissopimus, jonka teksti on oheisena ja jonka Euroopan unionin jäsenvaltioiden hallitusten edustajat ovat tänään allekirjoittaneet, ja SUOSITTAA jäsenvaltioille tämän yleissopimuksen hyväksymistä valtiosääntönsä asettamien vaatimusten mukaisesti. Tehty Brysselissä 26 päivänä toukokuuta 1997. Neuvoston puolesta W. SORGDRAGER Puheenjohtaja (1) EYVL N:o C 313, 23.10.1996, s. 2.
Oikaistaan - 98/733/YOS: Yhteinen toiminta 21 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella, rikollisjärjestöön osallistumisen kriminalisoinnista Euroopan unionin jäsenvaltioissa



Virallinen lehti nro L 057 , 05/03/1999 s. 0036



Oikaistaan yhteinen toiminta 98/733/YOS, 21 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella, rikollisjärjestöön osallistumisen kriminalisoinnista Euroopan unionin jäsenvaltioissa (1) (Euroopan yhteisöjen virallinen lehti L 351, 29. joulukuuta 1998) Poistetaan sivulla 1, nimessä ja sivun alaosassa oleva alaviite (1): "Belgian valtuuskunnan parlamentaarinen tarkasteluvarauma." Numeroidaan uudelleen alaviitteet (2), (3) ja (4) alaviitteiksi (1), (2) ja (3).
Komission asetus N:o 87/64/ETY, annettu 15 päivänä heinäkuuta 1964, ruokasipuleita koskevien yhteisten laatuvaatimusten muuttamisesta



Virallinen lehti nro 116 , 21/07/1964 s. 1850 - 1851

Suomenk. erityispainos Alue 3 Nide 1 s. 0063

Tanskank. erityispainos: Sarja I Alue 1963-1964 s. 0137

Ruotsink. erityispainos Alue 3 Nide 1 s. 0063

Englannink. erityispainos: Sarja I Alue 1963-1964 s. 0146

Kreikank. erityispainos: Luku 03 Nide 1 s. 0106

Espanjank. erityispainos: Luku 03 Nide 1 s. 0075

Portugalink. erityispainos: Luku 03 Nide 1 s. 0075



KOMISSION ASETUS N:o 87/64/ETY, annettu 15 päivänä heinäkuuta 1964, ruokasipuleita koskevien yhteisten laatuvaatimusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisen markkinajärjestelyn asteittaisesta toteuttamisesta annetun asetuksen N:o 23(1) ja erityisesti sen 4 artiklan 3 kohdan, sekä katsoo, että ruokasipuleiden kaupanpitämisen tekniikka on kehittynyt merkittävästi, koska tämä tekniikka liittyy muun muassa kulutus- ja tukkumarkkinoiden kysynnän vaatimuksiin, yhteiset ruokasipuleita koskevat laatuvaatimukset on mukautettava uusiin vaatimuksiin, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: Ainoa artikla Muutetaan asetuksen N:o 23 liitteessä II/6 olevat I ja III osasto sekä IV osaston B kohta ja VI osaston D kohta tämän asetuksen liitteen mukaisesti 1 päivästä elokuuta 1964. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 1964. Komission puolesta Puheenjohtaja Walter HALLSTEIN (1) EYVL N:o 30, 20.4.1962, s. 965/62 LIITE RUOKASIPULEITA KOSKEVIIN YHTEISIIN LAATUVAATIMUKSIIN TEHTÄVÄT MUUTOKSET I. Muutetaan I osasto "Tuotteiden määritelmät" seuraavasti: Nämä vaatimukset koskevat lajin Allium Cepa L. ruokasipuleita, jotka on tarkoitettu myytäviksi kuluttajalle sellaisenaan, lukuun ottamatta vihreitä sipuleita, joissa on kokonaiset lehdet, ja jalostettaviksi tarkoitettuja sipuleita. II. Muutetaan III osasto "Kokolajittelu" seuraavasti: Sipulit on lajiteltava koon mukaan. Koko määritetään poikkileikkauksen suurimman halkaisijan mukaan. Samassa pakkauksessa olevien pienimmän ja suurimman sipulin halkaisijan välinen ero saa olla enintään: - 5 mm, kun pienimmän sipulin halkaisija on: vähintään 10 mm mutta pienempi kuin 20 mm, - 15 mm, kun pienimmän sipulin halkaisija on: vähintään 20 mm mutta pienempi kuin 40 mm, - 20 mm, kun pienimmän sipulin halkaisija on vähintään 40 mm. Vähimmäishalkaisija on 10 mm. III. Muutetaan IV osaston B kohta "Sallitut kokopoikkeamat" seuraavasti: 10 % painosta sipuleita, jotka eivät vastaa määrättyä kokoluokkaa mutta joiden halkaisija on tätä enintään 20 % pienempi tai suurempi. IV. Täydennetään VI osaston D kohtaa "Kaupalliset tiedot" lisäämällä toiseen luetelmakohtaan sanan "kokoluokka" jälkeen täsmennys seuraavasti: "vähimmäis- ja enimmäishalkaisijoin ilmaistuna".
Komission asetus N:o 172/66/ETY, annettu 5 päivänä marraskuuta 1966, vastaavuuskertoimien vahvistamisesta puhdistamattomien oliiviöljyjen eri nimityksille ja laaduille



Virallinen lehti nro 202 , 07/11/1966 s. 3481 - 3482

Suomenk. erityispainos Alue 3 Nide 1 s. 0181

Tanskank. erityispainos: Sarja I Alue 1965-1966 s. 0223

Ruotsink. erityispainos Alue 3 Nide 1 s. 0181

Englannink. erityispainos: Sarja I Alue 1965-1966 s. 0255

Kreikank. erityispainos: Luku 03 Nide 2 s. 0057

Espanjank. erityispainos: Luku 03 Nide 1 s. 0237

Portugalink. erityispainos: Luku 03 Nide 1 s. 0237



KOMISSION ASETUS N:o 172/66/ETY, annettu 5 päivänä marraskuuta 1966, vastaavuuskertoimien vahvistamisesta puhdistamattomien oliiviöljyjen eri nimityksille ja laaduille EUROOPAN TALOUSYHTEISÖN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1) ja erityisesti sen 13 artiklan 4 kohdan, ottaa huomioon yhteisön ja Kreikan välisestä rasvojen kaupasta 27 päivänä lokakuuta 1966 annetun neuvoston asetuksen N:o 162/66/ETY(2) ja erityisesti sen 3 artiklan 4 kohdan ja 9 artiklan, sekä katsoo, että asetuksen N:o 136/66/ETY 13 artiklassa tarkoitetun CIF-hinnan ja asetuksen N:o 162/66/ETY 3 artiklassa tarkoitetun vapaasti rajalla -hinnan määrittämisessä käytettävät tarjoukset on tarkistettava mahdollisten erojen tasaamiseksi suhteessa nimitykseen tai laatuun, jonka kynnyshinta on vahvistettu; nämä tarkistukset olisi tehtävä vastaavuuskertoimien avulla, näiden vastaavuuskertoimien vahvistamisessa voidaan ottaa huomioon erot sitä nimitystä ja laatua, jonka kynnyshinta on vahvistettu, koskevan öljyn arvon ja muiden nimitysten ja laatujen arvon välillä; erot johtuvat toisaalta siitä, että ostajat suosivat parempilaatuisia öljyjä, ja toisaalta suoraan syötäväksi kelpaamattomia öljyjä käyttäville jalostajille aiheutuvista kustannuksista, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen N:o 136/66/ETY 13 artiklan 2 kohdan viimeisessä alakohdassa ja asetuksen N:o 162/66/ETY 3 artiklan 2 kohdassa tarkoitetut tarkistukset tehdään soveltamalla tämän asetuksen liitteessä vahvistettuja vastaavuuskertoimia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 5 päivänä marraskuuta 1966. Komission puolesta Puheenjohtaja Walter HALLSTEIN (1) EGT nr 172, 30.9.1966, s. 3025/66 (2) EGT nr 197, 29.10.1966, s. 3393/66 LIITE >TAULUKON PAIKKA>
Komission asetus (ETY) N:o 281/71, annettu 9 päivänä helmikuuta 1971, 4 päivänä kesäkuuta 1970 annetun neuvoston asetuksen (ETY) N:o 1108/70 3 artiklan e alakohdassa tarkoitetun meriväylän luonteisten vesiväylien luettelon sisällöstä



Virallinen lehti nro L 033 , 10/02/1971 s. 0011 - 0012

Suomenk. erityispainos Alue 7 Nide 1 s. 0115

Tanskank. erityispainos: Sarja I Alue 1971(I) s. 0053

Ruotsink. erityispainos Alue 7 Nide 1 s. 0115

Englannink. erityispainos: Sarja I Alue 1971(I) s. 0057

Kreikank. erityispainos: Luku 07 Nide 1 s. 0170

Espanjank. erityispainos: Luku 07 Nide 1 s. 0168

Portugalink. erityispainos: Luku 07 Nide 1 s. 0168



KOMISSION ASETUS (ETY) N:o 281/71, annettu 9 päivänä helmikuuta 1971, 4 päivänä kesäkuuta 1970 annetun neuvoston asetuksen (ETY) N:o 1108/70 3 artiklan e alakohdassa tarkoitetun meriväylän luonteisten vesiväylien luettelon sisällöstä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rautatie-, maantie- ja sisävesiliikenteen infrastruktuurikuluja koskevasta kirjanpitojärjestelmästä 4 päivänä kesäkuuta 1970 annetun neuvoston asetuksen (ETY) 1108/70 () sekä erityisesti sen 3 artiklan e alakohdan ja 9 artiklan 2 kohdan, ottaa huomioon hallitusten asiantuntijoista koostuvan komitean jäsenten antamat lausunnot, sekä katsoo, että edellä mainitussa neuvoston asetuksessa säädetään, että infrastruktuurikuluja koskevaa kirjanpitoa ei vaadita tietyistä infrastruktuurilajeista; tämä säännös koskee muun muassa tiettyjä meriväylän luonteisia vesiväyliä, joista komission on määrä laatia luettelo, ja tätä luetteloa laadittaessa on tarpeen ottaa huomioon, mikä osuus sisävesiliikenteellä on meriväylän luonteisten vesiväylien liikenteestä tai kuinka tärkeää on ottaa infrastruktuurikuluja koskeva kirjanpitojärjestelmä käyttöön tällaisten vesiväylien osalta, kun ryhdytään käyttämään infrastruktuurin veloitusjärjestelmää, ON ANTANUT TÄMÄN ASETUKSEN: Ainoa artikla Tämän asetuksen liitteenä on 4 päivänä kesäkuuta 1970 annetun neuvoston asetuksen (ETY) 1108/70 3 artiklan e alakohdassa tarkoitettu luettelo meriväylän luonteisista vesiväylistä, ja liite on erottamaton osa tätä asetusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1971. Komission puolesta Puheenjohtaja ()Franco M. MALFATTI () EYVL N:o L 130, 15.6.1970, s. 4 LIITE 4 päivänä kesäkuuta 1970 annetun neuvoston asetuksen (ETY) 1108/70 3 artiklan e alakohdassa tarkoitettu luettelo meriväylän luonteisista vesiväylistä Belgian kuningaskunta P Escaut maritime inférieur / Beneden-Zeeschelde P Canal maritime Gand-Terneuzen, à l'aval de la branche nord du canal circulaire de Gand/Zeekanaal GentTerneuzen stroomafwaarts van de ringvaart van Gent Saksan liittotasavalta P Nord-Ostsee-Kanal P Untere Ems P Unterweser P Unterelbe Ranskan tasavalta P Seine, à l'aval du pont Jeanne-d'Arc à Rouen P Loire, à l'aval de Nantes (confluent de l'Erdre) P Garonne, à l'aval du pont de Pierre à Bordeaux, et Gironde Alankomaiden kuningaskunta P Noordzeekanaal P Rotterdamse Waterweg en Nieuwe Maas P Westerschelde P Kanaal Gent-Terneuzen